**รายงานการประชุมสภาองค์การบริหารส่วนตำบลหนองหลวง**

**สมัยวิสามัญ ครั้งที่ 2/2565**

**วันที่ 30 กันยายน 2565 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กัณทสี | ส.อบต.หนองหลวง หมู่ที่ 16 | *บุญปัน* | *กัณทสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
|  |  |  |  |  |  |  |
|  |  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการ นายก อบต.หนองหลวง | *อนุวัฒน์* | *มะโนราช* |  |
| 5 | นายสมใจ | นัติพันธ์ | ปลัด อบต.หนองหลวง | *สมใจ* | *นัติพันธ์* |  |
| 6 | นายวิสิทธิ์ | จันทวดี | หัวหน้าสำนักปลัด | *วิสิทธิ์* | *จันทวดี* |  |
| 7 | นายเปี๊ยก | ใจคง | ผู้อำนวยการกองช่าง | *เปี๊ยก* | *ใจคง* |  |
| 8 | นายเดชอนัน | สีดา | หัวหน้าฝ่ายสวัสดิการสังคม | *เดชอนัน* | *สีดา* |  |
| 9 | นางขนิษฐา | แสนพันนา | หัวหน้าฝ่ายการเงินและบัญชี | *ขนิษฐา* | *แสนพันนา* |  |
| 10 | สิบเอกคงเดช | โอนากุล | นักวิชาการศึกษา | *คงเดช* | *โอนากุล* |  |
| 11 | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 20 ท่าน
* ลาป่วย - ท่าน
* คณะผู้บริหาร 4 ท่าน
* เจ้าหน้าที่ ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* สวัสดีท่านสมาชิกทุกท่าน การประชุมในวันนี้เป็นการประชุมสภา สมัยวิสามัญ ครั้งที่ 2/2565 ก็ต้องขอบคุณสมาชิกทุกท่าน ที่เสียสละเข้าร่วมประชุม
* วันนี้ อบต.หนองหลวง ได้จัดกิจกรรมมุทิตาจิตข้าราชการเกษียณอายุราชการ 2 ท่าน ขอเรียนเชิญสมาชิกทุกท่านเข้าร่วมกิจกรรมในครั้งนี้ด้วยนะครับ
* สำหรับฝ่ายนิติบัญญัติของเราก็ลงมติกันแล้วว่าจะร่วมกันถ่ายภาพอัดกรอบ และกระเช้าของขวัญ มอบเป็นของที่ระลึกให้ทั้ง 2 ท่าน
* ระเบียบวาระที่ 1 เรื่องประธานแจ้งให้ที่ประชุมทราบ ลำดับต่อไปเรียนเชิญท่านนายกฯครับ

**นางสมัย ชนาราษฎร์ นายก อบต.หนองหลวง**

* ต้องขอประทานอภัย ที่เข้าประชุมช้า เพราะต้องเตรียมงานหลายด้าน
* เรื่องแรกก ก็ในวันนี้ทา
* องค์การบริหารส่วนตำบลหนองหลวงจะจัดงานแสดงมุทิตาจิตแก่เจ้าหน้าที่ 2 ท่านที่เกษียณอายุราชการในเดือนนี้ และขอเรียนเชิญทุกท่านเข้าร่วมกิจกรรม
* เรื่องที่สอง จะเป็นการจัดเตรียมจัดกิจกรรมงานวันลอยกระทงซึ่งจะจัดขึ้นในวันที่ 7-8 พ.ย. 2565ที่จะถึงโดยจะนัดประชุมใหญ่ในวันที่ 4 พ.ย.65
* ก็ขอให้สมาชิกทุกท่าน จัดเตรียมความพร้อมในการสรรหาผู้เข้าประกวด ผู้แข่งขันในด้านต่างๆดดยจะนัดคุยกันนอกรอบประมาณวันที่ 1 หรือ 2 พ.ย.65
* ขอแนะนำเจ้าหน้าที่ย้ายมาใหม่ ตำแหน่งผู้อำนวยการกองสวัสดิการสังคม คือ นางสาวเยาวนาถ ศรีตะบุตร ขอเรียนเชิญแนะนำตัวค่ะ

**นางสาวเยาวนาถ ศรีตะบุตร ผู้อำนวยการกองสวัสดิการสังคม**

* ดิฉันย้ายมาจาก อบต.จุพล รับราชการมาแล้ว 8 ปี ต้องขอขอบคุณท่านนายกที่รับและให้โอกาสมาทำงานรับใช้พี่น้องชาวตำบลหนองหลวง มีอะไรก็แนะนำด้วยนะคะ ขอบคุณค่ะ

**มติที่ประชุม รับทราบ**

 **ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* การรับรองรายงานการประชุมสภา อบต.หนองหลวง
* สมัยสามัญ สมัยที่ 4 ครั้งที่ 1/2565 ลงวันที่ 15 สิงหาคม 2565
* สมัยสามัญ สมัยที่ 4 ครั้งที่ 2/2565 ลงวันที่ 22 สิงหาคม 2565

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาฯชี้แจงรายละเอียดครับ

**นายประยูร พลทอง เลขานุการสภา อบต.หนองหลวง**

* การประชุมสภา สมัยสามัญ สมัยที่ 4 ครั้งที่ 2/2565 ลงวันที่ 22 สิงหาคม 2565เวลา 09.30 น. มีผู้เข้าประชุม จำนวน 19 ท่าน ลาประชุม 1 คน กระผมขอแจ้งรายงานการประชุม ตามเอกสารรายงานการประชุมที่ทุกท่านได้รับไปแล้ว ดังนี้

1 ) ระเบียบวาระที่ 1 ประธานสภาแจ้งเพื่อทราบ

2 ) ระเบียบวาระที่ 2 การรับรองรายงานการประชุมครั้งที่ผ่านมา

3 ) ระเบียบวาระที่ 3 เรื่องเพื่อพิจารณา

3.1 พิจารณาเห็นชอบร่างข้อบัญญัติงบประมาณรายจ่ายประจำปี 2566 วาระที่ 2 แปรญัตติ

3.2 พิจารณาเห็นชอบร่างข้อบัญญัติ งบประมาณรายจ่ายประจำปี 2566 วาระที่ 3 เห็นชอบดำเนินการ

3.3 การพิจารณาเห็นชอบการกำหนดการประชุมสภา อบต.หนองหลวง สมัยสามัญ ประจำปี 2566

4 ) ระเบียบวาระที่ 4 เรื่องอื่น (ถ้ามี)

* ขอเชิญท่านตรวจดูรายงานการประชุม ที่เจ้าหน้าที่ได้ส่งให้ท่านไปแล้ว ท่านใดมีอะไรเพิ่มเติม ขอเชิญครับ

**นายศุภชัย ศรีอุดร ส.อบต.หนองหลวง หมู่ที่ 11**

* กระผมได้อ่านและตรวจดูรายงานการประชุมสภา สมัยสามัญ สมัยที่ 4 ครั้งที่ 2/2565 ตามเอกสารที่ได้รับแล้ว
* ระเบียบวาระที่ 3
* 3.1 พิจารณาเห็นชอบร่างข้อบัญญัติงบประมาณรายจ่ายประจำปี 2566 วาระที่ 2 แปรญัตติ ซึ่งมีการเลือกคณะกรรมแปรญัตติ และคณะกรรมการแปรญัตติ ได้ยื่นเสนอคำแปรญัตติ 2 รายการ ให้สภาฯเป็นผู้พิจารณาชีขาด
* 3.2 การพิจารณาร่างข้อบัญญัติงบประมาณรายจ่ายประจำปี 2566 สมาชิกให้ความเห็นชอบ 19 เสียง ลา 1 คน
* 3.3 การพิจารณาเห็นชอบกำหนดการประชุมสภา สมัยสามัญ ประจำปี 2566 สมาชิกเห็นชอบกำหนด 4 สมัยๆละ 15 วัน
* เนื้อถูกต้องครบถ้วนครับ

**นายประยูร พลทอง เลขานุการสภา อบต.หนองหลวง**

* มีท่านใดต้องการเพิ่มเติมหรือไม่ หากไม่มีขอหามติที่ประชุมเห็นชอบรับรองรายงานการประชุมสภา อบต.หนองหลวง

**มติที่ประชุม** รับรอง 20 เสียง

ไม่รับรอง - เสียง

งดออกเสียง - เสียง

ลา - เสียง

ขาด - เสียง

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาให้ความเห็นชอบร่างแผนพัฒนาท้องถิ่น (ปี 2561-2565) เพิ่มเติม**

**ฉบับที่ 9 พ.ศ. 2565**

**นายวีระ เพียรไทยสงค์ ประธานสภา อบต.หนองหลวง**

**3.1 พิจารณาให้ความเห็นชอบร่างแผนพัฒนาท้องถิ่น (ปี 2561-2565) เพิ่มเติม**

**ฉบับที่ 9 พ.ศ. 2565**

* เรียนเชิญผู้บริหาร ชี้แจงครับ

**นางสมัย ชนาราษฎร์ นายก อบต.หนองหลวง**

* ก็ขออนุญาตบรรจุแผนพัฒนาฯ เข้าในวาระการประชุมในครั้งนี้
* องค์การบริหารส่วนตำบลหนองหลวงได้จัดทำแผนพัฒนาท้องถิ่น(พ.ศ.2561-2565) เพิ่มเติม (ฉบับที่9) พ.ศ.2565 ขึ้น เพื่อใช้เป็นแนวทางในการบริหารพัฒนาท้องถิ่นให้บรรลุตามวัตถุประสงค์และเป้าหมาย ก่อให้เกิดประโยชน์และสามารถตอบสนองความต้องการพัฒนาของประชาชนในเขตองค์การบริหารส่วนตำบลหนองหลวงได้ โดยดำเนินการตามขั้นตอน ดังนี้
* 1. คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นเพิ่มเติม พร้อมเหตุผลและความจำเป็นเสนอคณะกรรมการพัฒนาท้องถิ่น
* 2. คณะกรรมการพัฒนาท้องถิ่นพิจารณาร่างแผนพัฒนาท้องถิ่นที่เพิ่มเติม เพื่อเสนอผู้บริหารท้องถิ่น
* 3. ผู้บริหารท้องถิ่นพิจารณาอนุมัติร่างแผนพัฒนาท้องถิ่นฯ ที่เพิ่มเติมและประกาศใช้แผนพัฒนาท้องถิ่นเพิ่มเติม
* จึงขอสภาฯพิจารณาให้ความเห็นชอบด้วยค่ะ

**นายวีระ เพียรไทยสงค์ ประธานสภา อบต.หนองหลวง**

* ตามที่ทางคณะได้จัดทำร่างแผนพัฒนาท้องถิ่น และนำเข้าสู่สภาฯเพื่อพิจารณาให้ความเห็นชอบ
* มีท่านใด สงสัยหรือมีความคิดเห็นเป็นอย่างอื่น เชิญครับ

**นายสุรศักดิ์ นันทจันทร์ ส.อบต.หมู่ที่ 13**

* กระผมเห็นว่าเป็นเรื่องดีครับ เพื่อความสะดวกและคล่องตัวในการปฏิบัติงานของเจ้าหน้าที่ และตอบสนองความต้องการพัฒนาให้ประชาชนได้

**นายวีระ เพียรไทยสงค์ ประธานสภา อบต.หนองหลวง**

* มีท่านใดอีกไหมครับ เชิญครับ
* หากไม่มี กระผมขอหามติ โดยการยกมือพ้นศีรษะ

**มติที่ประชุม เห็นชอบ 19 เสียง**

 **ไม่เห็นชอบ - เสียง**

 **งดออกเสียง - เสียง**

 **ลา 1 เสียง**

 **ขาด - เสียง**

**นายวีระ เพียรไทยสงค์ ประธานสภา อบต.หนองหลวง**

* 3.2 พิจารณาโอนงบประมาณรายจ่ายประจำปี 2565 โอนตั้งจ่ายเป็นรายการใหม่
* 1. จัดซื้อเครื่องคอมพิวเตอร์โน๊ตบุ๊ก สำหรับประมวลผล จำนวน 1 เครื่อง
* 2. จัดซื้อหม้อแปลงไฟฟ้าสำหรับศูนย์พัฒนาเด็กเล็กบ้านแบง
* 3. จัดซื้อเครื่องปรับอากาศแบบแยกส่วน (ราคารวมติดตั้ง) จำนวน 3 เครื่อง
* 4. จัดซื้อเครื่องคอมพิวเตอร์สำหรับใช้ในสำนักงาน จำนวน 1 เครื่อง
* 5. จัดซื้อเครื่องพิมพ์เลเซอร์ หรือ LED ขาวดำ จำนวน 1 เครื่อง
* 6. จัดซื้อรถยนต์ส่วนกลาง จำนวน 1 คัน
* เชิญท่านนายก ชี้แจง

**นางสมัย ชนาราษฎร์ นายก อบต.หนองหลวง**

* อาศัยระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 หมวด 4 การโอนและแก้ไขเปลี่ยนแปลงงบประมาณข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ **ให้เป็นอำนาจอนุมัติของสภาท้องถิ่น**
* องค์การบริหารส่วนตำบลหนองหลวง มีความจำเป็นขอโอนงบประมาณรายจ่ายประจำปีงบประมาณ 2565 จำนวน 6 รายการ เพื่อให้การดำเนินงานเป็นไปตามวัตถุประสงค์และบรรลุเป้าหมายของโครงการ รายละเอียด ดังนี้

**กองการศึกษา ศาสนาและวัฒนธรรม จำนวน 2 รายการ**

**1.โอนลด**

**แผนงาน** การศึกษา

**งาน** บริหารทั่วไปเกี่ยวกับการศึกษา

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์อื่น

**รายการ** จัดซื้อซุ้มเฉลิมพระเกียรติไฟเบอร์กลาส พร้อมติดตั้งกรอบรูปพระบรมฉายาลักษณ์พระบาทสมเด็จพระเจ้าอยู่หัว พระราชินี ตั้งไว้ 45,000 บาท

**เพื่อจ่ายเป็นค่า** จัดซื้อซุ้มเฉลิมพระเกียรติไฟเบอร์กลาส พร้อมติดตั้งกรอบรูปพระบรมฉายาลักษณ์พระบาทสมเด็จพระเจ้าอยู่หัว พระราชินี **ตั้งจ่ายจากเงินรายได้**

 - ก่อนขอโอนลด งบประมาณคงเหลือ 45,000 บาท

 - ขอโอนลด ครั้งนี้ เป็นเงิน 22,000 บาท

 - คงเหลือหลังโอนลด ครั้งนี้ เป็นเงิน 23,000 บาท

1. **โอนตั้งเป็นรายการใหม่**

**แผนงาน** การศึกษา

**งาน** บริหารทั่วไปเกี่ยวกับการศึกษา

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์คอมพิวเตอร์หรืออิเล็กทรอนิกส์

**รายการ** จัดซื้อเครื่องคอมพิวเตอร์โน๊ตบุ๊ก สำหรับประมวลผล จำนวน 1 เครื่อง

ตั้งไว้ 22,000 บาท

**เพื่อจ่ายเป็นค่า** จัดซื้อเครื่องคอมพิวเตอร์โน๊ตบุ๊ก สำหรับประมวลผล จำนวน 1 เครื่อง **ตั้งจ่ายจากเงินรายได้**

 - ก่อนขอโอนตั้งเป็นรายการใหม่ งบประมาณคงเหลือ 0 บาท

 - ขอโอนตั้งเป็นรายการใหม่ ครั้งนี้ เป็นเงิน 22,000 บาท

 - คงเหลือหลังโอนตั้งเป็นรายการใหม่ ครั้งนี้ เป็นเงิน 22,000 บาท

**2.โอนลด**

**2.1 แผนงาน** การศึกษา

**งาน** บริหารทั่วไปเกี่ยวกับการศึกษา

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์อื่น

**รายการ** จัดซื้อซุ้มเฉลิมพระเกียรติไฟเบอร์กลาส พร้อมติดตั้งกรอบรูปพระบรมฉายาลักษณ์พระบาทสมเด็จพระเจ้าอยู่หัว พระราชินี ตั้งไว้ 45,000 บาท

**เพื่อจ่ายเป็นค่า** จัดซื้อซุ้มเฉลิมพระเกียรติไฟเบอร์กลาส พร้อมติดตั้งกรอบรูปพระบรมฉายาลักษณ์พระบาทสมเด็จพระเจ้าอยู่หัว พระราชินี **ตั้งจ่ายจากเงินรายได้**

 - ก่อนขอโอนลด งบประมาณคงเหลือ 23,000 บาท

 - ขอโอนลด ครั้งนี้ เป็นเงิน 23,000 บาท

 - คงเหลือหลังโอนลด ครั้งนี้ เป็นเงิน 0 บาท

**2.2 แผนงาน** การศึกษา

**งาน** บริหารทั่วไปเกี่ยวกับการศึกษา

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์สำนักงาน

**รายการ** จัดซื้อเครื่องปรับอากาศแบบแยกส่วน (ราคารวมติดตั้ง) แบบตั้งพื้นหรือแบบแขวน จำนวน 8 เครื่องๆละ 46,100 บาท ตั้งไว้ 45,000 บาท

**เพื่อจ่ายเป็นค่า** จัดซื้อเครื่องปรับอากาศแบบแยกส่วน (ราคารวมติดตั้ง) แบบตั้งพื้นหรือแบบแขวน จำนวน 8 เครื่อง **ตั้งจ่ายจากเงินรายได้**

 - ก่อนขอโอนลด งบประมาณคงเหลือ 234,100 บาท

 - ขอโอนลด ครั้งนี้ เป็นเงิน 222,000 บาท

 - คงเหลือหลังโอนลด ครั้งนี้ เป็นเงิน 12,100 บาท

**2.3 แผนงาน** การศึกษา

**งาน** บริหารทั่วไปเกี่ยวกับการศึกษา

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์อื่นๆ

**รายการ** จัดซื้อมิเตอร์ไฟฟ้า สำหรับศูนย์พัฒนาเด็กเล็ก 4 ศูนย์ พร้อมติดตั้งขนาด 14 แอมแปร์ จำนวน 4 ตัว ตั้งไว้ 20,000 บาท

**เพื่อจ่ายเป็นค่า** จัดซื้อมิเตอร์ไฟฟ้า สำหรับศูนย์พัฒนาเด็กเล็ก 4 ศูนย์ พร้อมติดตั้งขนาด 14 แอมแปร์ จำนวน 4 ตัว **ตั้งจ่ายจากเงินรายได้**

 - ก่อนขอโอนลด งบประมาณคงเหลือ 20,000 บาท

 - ขอโอนลด ครั้งนี้ เป็นเงิน 20,000 บาท

 - คงเหลือหลังโอนลด ครั้งนี้ เป็นเงิน 0 บาท

**2.โอนตั้งรายการใหม่**

**แผนงาน** การศึกษา

**งาน** บริหารทั่วไปเกี่ยวกับการศึกษา

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์อื่นๆ

**รายการ** จัดซื้อหม้อแปลงไฟฟ้าสำหรับศูนย์พัฒนาเด็กเล็กบ้านแบง

**เพื่อจ่ายเป็นค่า** จัดซื้อหม้อแปลงไฟฟ้าสำหรับศูนย์พัฒนาเด็กเล็กบ้านแบง **ตั้งจ่ายจากเงินรายได้**

 - ก่อนขอโอนตั้งเป็นรายการใหม่ งบประมาณคงเหลือ 0 บาท

 - ขอโอนตั้งเป็นรายการใหม่ ครั้งนี้ เป็นเงิน 265,000 บาท

 - คงเหลือหลังโอนตั้งเป็นรายการใหม่ ครั้งนี้ เป็นเงิน 265,000 บาท

**สำนักปลัด จำนวน 3 รายการ**

**1. โอนลด**

**แผนงาน** บริหารงานทั่วไป

**งาน** บริหารทั่วไป

**งบ** บุคลากร

**หมวด** เงินเดือน (ฝ่ายการเมือง)

**ประเภท** เงินค่าตอบแทนสมาชิกสภาองค์กรปกครองส่วนท้องถิ่น

**รายการ** ค่าตอบแทนประธานสภา/รองประธานสภา/สมาชิกสภา/เลขานุการสภาองค์กรปกครองส่วนท้องถิ่นตั้งไว้ 3,700680 บาท

**เพื่อจ่ายเป็นค่า** ค่าตอบแทนรายเดือนสมาชิกสภาองค์การบริหารส่วนตำบล จำนวน 38 อัตราๆละ 7,560 บาท/เดือน จำนวน 12 เดือน **ตั้งจ่ายจากเงินรายได้**

 - ก่อนขอโอนลด งบประมาณคงเหลือ  953,140บาท

- ขอโอนลด ครั้งนี้ เป็นเงิน 2,600 บาท

 - คงเหลือหลังโอนลด ครั้งนี้ เป็นเงิน  **950,540** บาท

**1. โอนตั้งเป็นรายการใหม่**

**แผนงาน** บริหารงานทั่วไป

**งาน** บริหารทั่วไป

**งบ** ลงทุน

**หมวด** ค่าครุภัณฑ์

**ประเภท** ครุภัณฑ์คอมพิวเตอร์หรืออิเล็กทรอนิกส์

**รายการ** จัดซื้อเครื่องพิมพ์เลเซอร์ หรือ Led ขาวดำ ตั้งไว้ 2,600 บาท

**เพื่อจ่ายเป็นค่า** จัดซื้อเครื่องพิมพ์เลเซอร์ หรือ Led ขาวดำ (18 หน้า/นาที) จำนวน 1 เครื่องๆละ 2,600 บาท ฯลฯ (ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ พฤษภาคม 2563)  **ตั้งจ่ายจากเงินรายได้**

- ก่อนขอโอนตั้งเป็นรายการใหม่ งบประมาณคงเหลือ 0 บาท

 - ขอโอนตั้งเป็นรายการใหม่ ครั้งนี้ เป็นเงิน 2,600 บาท

 - คงเหลือหลังโอนตั้งเป็นรายการใหม่ ครั้งนี้ เป็นเงิน  **2,600** บาท

- สำหรับรถยนต์บรรทุก (ดีเซล) ขนาด 1 ตัน ขับเคลื่อน 2 ล้อ ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ แบบดับเบิ้ลแค๊บ

1.เป็นกระบะสำเร็จรูป

2.ห้องโดยสารเป็นแบบดับเบิ้ลแค๊บ 4 ประตู

3.เป็นราคารวมเครื่องปรับอากาศ

4.ราคารวมภาษีสรรพสามิต

- เป็นเงินทั้งสิ้น 850,000 บาท ซึ่งยังรองบจากส่วนกลางโอนเข้ามาก่อน (งบปี 2566)

**นายวีระ เพียรไทยสงค์ ประธานสภา อบต.หนองหลวง**

* ตามทีท่านนายกได้ชี้แจงไปแล้ว สมาชิกสภาฯท่านใดสงสัยหรือมีอะไรเพิ่มเติม เชิญครับ
* หากไม่มี กระผมขอหามติโดยยกมือพ้นศีรษะครับ

 **มติที่ประชุม เห็นชอบ 20 เสียง**

 **ไม่เห็นชอบ - เสียง**

 **งดออกเสียง - เสียง**

 **ลา - เสียง**

 **ขาด - เสียง**

 **3.3 พิจารณาให้ความเห็นชอบกันเงินงบประมาณรายจ่ายประจำปี พ.ศ.2565**

 **3.3.1 กรณีไม่ก่อหนี้ผูกพัน ประจำปีงบประมาณ พ.ศ.2565**

**1.** โครงการจัดซื้อศาลาทรงไทย จำนวน 2 หลังๆละ 50,000 บาท เป็นจำนวนเงิน 100,000 บาท

 2. โครงการติดตั้งกล้องวงจรปิด (CCTV) บ้านวังไฮ หมู่ที่ 10 เป็นจำนวนเงิน 200,000 บาท

 3. โครงการต่อเติมศาลาประชาคม บ้านหนองหลวง หมู่ที่ 17 เป็นจำนวนเงิน 200,000 บาท

 4. โครงการก่อสร้างรางระบายน้ำรูปตัวยู(แบบมีฝาปิด) บ้านหนองหลวง หมู่ที่ 1 เป็นจำนวนเงิน

 300,000 บาท

 5. โครงการก่อสร้างรางระบายน้ำรูปตัวยู(แบบมีฝาปิด) บ้านแบง หมู่ที่ 2 เป็นจำนวนเงิน

 300,000 บาท

6. โครงการก่อสร้างรางระบายน้ำรูปตัวยู (แบบมีฝาปิด) บ้านรุ่งอรุณ หมู่ที่ 15 เป็นจำนวนเงิน

 150,000 บาท

7. โครงการก่อสร้างรางระบายน้ำรูปตัวยู (แบบมีฝาปิด) บ้านใหม่วังไฮ หมู่ที่ 13 เป็นจำนวนเงิน

 300,000 บาท

8. โครงการก่อสร้างรางระบายน้ำรูปตัวยู (แบบมีฝาปิด) บ้านหนองหลวงเก่า หมู่ที่ 19 เป็นจำนวน

 เงิน 300,000 บาท

9. โครงการก่อสร้างรางระบายน้ำรูปตัวยู (แบบมีฝาปิด) บ้านแบงใหม่ หมู่ที่ 20 เป็นจำนวนเงิน

 300,000 บาท

10. โครงการก่อสร้างถนนคอนกรีตเสริมเหล็ก บ้านกุดแคน หมู่ที่ 3 เป็นจำนวนเงิน 148,000 บาท

11. โครงการก่อสร้างถนนคอนกรีตเสริมเหล็ก บ้านหนองจอก หมู่ที่ 5 เป็นจำนวนเงิน 300,000 บาท

12. โครงการก่อสร้างถนนคอนกรีตเสริมเหล็ก บ้านหนองจอก หมู่ที่ 5 (สายหลังวัด) เป็นจำนวนเงิน 320,000 บาท

13. โครงการก่อสร้างถนนคอนกรีตเสริมเหล็ก บ้านโนนมันปลา หมู่ที่ 7 เป็นจำนวนเงิน 577,000 บาท

14. โครงการก่อสร้างถนนคอนกรีตเสริมเหล็ก บ้านรุ่งอรุณ หมู่ที่ 15 เป็นจำนวนเงิน 379,000 บาท

15. โครงการก่อสร้างถนนคอนกรีตเสริมเหล็ก บ้านหนองบัวเงินเหนือ หมู่ที่ 18 เป็นจำนวนเงิน 342,000 บาท

16. โครงการขุดลอกห้วยนาง บ้านโนนห้วยทราย หมู่ที่ 8 เป็นจำนวนเงิน 300,000 บาท

- จำนวน 16 โครงการ เป็นจำนวนเงินทั้งสิ้น 4,686,000 บาท

**นางสมัย ชนาราษฎร์ นายก อบต.หนองหลวง**

* สำหรับโครงการทั้ง 16 โครงการ ถูกบรรจุอยู่ในข้อบัญญัติ ปี 2565 ซึ่งยังไม่ก่อหนี้ผูกพัน ก็ขอให้สมาชิกสภาฯตรวจสอบโครงการของตัวเอง ว่าถูกต้องหรือไม่ อย่างไร หากไม่รงไม่ถูกต้องให้รีบแจ้ง และนำเรื่องเสนอเข้าสู่สภาฯ เพื่อเปลี่ยนแปลงคำชี้แจงโดยด่วน แต่ต้องกันเงินไว้ก่อน

**นายวีระ เพียรไทยสงค์ ประธานสภา อบต.หนองหลวง**

* ตามที่ทางนายกฯชี้แจง ก็ขอให้สมาชิกเจ้าของพื้นที่โครงการ ทั้ง 16 โครงการ รีบตรวจสอบความถูกต้องด้วยนะครับ
* หากไม่ถูกต้องให้ยื่นเรื่องเสนอสู่สภาทันที
* ตอนนี้เราจะพิจารณากันเงินงบประมาณรายจ่ายประจำปี พ.ศ.2565 ไว้ก่อน
* กระผมขอหามติ เพื่อให้ทางคณะบริหารกันเงินงบประมาณรายจ่ายประจำปี 2565 โดยการยกมือพ้นศีรษะ เชิญครับ

**มติที่ประชุม เห็นชอบ 20 เสียง**

 **ไม่เห็นชอบ - เสียง**

 **งดออกเสียง - เสียง**

 **ลา - เสียง**

 **ขาด - เสียง**

**3.3.2 กรณีก่อหนี้ผูกพัน ประจำปี 2564**

**1.** โครงการก่อสร้างซุ้มประตูทางเข้าสวนสาธารณะเฉลิมพระเกียรติ บ้านหนองหลวงใหม่ หมู่ที่ 17 (รายจ่ายค้างจ่าย) ตำบลหนองหลวง อำเภอเฝ้าไร่ จังหวัดหนองคาย โดยปริมาณงาน กว้าง 10 เมตร สูง 6.50 เมตร พร้อมป้ายโครงการ จำนวน 1 ป้าย ตามข้อกำหนดและเงื่อนไขแห่งสัญญา รวมทั้งเอกสารแนบท้ายสัญญา โดยห้างหุ้นส่วน เชาว์วัฒน์ก่อสร้าง ตามสัญญาจ้าง เลขที่ 30/2565 ลงวันที่ 8 สิงหาคม 2565 เป็นจำนวนเงินทั้งสิ้น 495,000 บาท (สี่แสนเก้าหมื่นห้าพันบาทถ้วน)

2. โครงการก่อสร้างซุ้มทางเข้าองค์การบริหารส่วนตำบลหนองหลวง บ้านโนนมันปลา หมู่ที่ 7 (รายจ่ายค้างจ่าย) ตำบลหนองหลวง อำเภอเฝ้าไร่ จังหวัดหนองคาย โดยปริมาณงาน กว้าง 10 เมตร สูง 6.50 เมตร พร้อมป้ายโครงการ จำนวน 1 ป้าย ตามข้อกำหนดและเงื่อนไขแห่งสัญญา รวมทั้งเอกสารแนบท้ายสัญญา โดยห้างหุ้นส่วน เชาว์วัฒน์ก่อสร้าง ตามสัญญาจ้าง เลขที่ 31/2565 ลงวันที่ 8 สิงหาคม 2565 เป็นจำนวนเงินทั้งสิ้น 495,000 บาท (สี่แสนเก้าหมื่นห้าพันบาทถ้วน)

3. โครงการก่อสร้างศาลาเอนกประสงค์สวนสาธารณะ บ้านหนองหลวงใหม่ หมู่ที่ 17 โดยปริมาณกว้าง 5 เมตร ยาว 10 เมตร สูง 3.5 เมตร พร้อมป้ายโครงการจำนวน 1 ป้าย ตามข้อกำหนดและเงื่อนไขแห่งสัญญานี้ รวมทั้งเอกสารแนบท้ายสัญญานี้ โดยห้างหุ้นส่วนจำกัด โนนสำราญ ตามสัญญาจ้างเลขที่ 34/2565 ลงวันที่ 5 กันยายน 2565 เป็นจำนวนเงินทั้งสิ้น 495,000 บาท (สี่แสนเก้าหมื่นห้าพันบาทถ้วน)

4. โครงการก่อสร้างดอกบัวหลวงสวนสาธารณะเฉลิมพระเกียรติ บ้านหนองหลวง หมู่ที่ 1 โดยมีปริมาณงาน กว้าง 5 เมตร ยาว 6 เมตร พร้อมป้ายโครงการจำนวน 1 ป้าย ตามข้อกำหนดและเงื่อนไขแห่งสัญญานี้รวมทั้งเอกสารแนบท้ายสัญญา โดยห้างหุ้นส่วนจำกัด เชาว์วัฒน์ก่อสร้าง ตามสัญญาจ้างเลขที่ 35/2565 ลงวันที่ 12 กันยายน 2565 เป็นจำนวนเงินทั้งสิ้น 495,000 บาท (สี่แสนเก้าหมื่นห้าพันบาทถ้วน)

- จำนวน 4 โครงการ เป็นจำนวนเงินทั้งสิ้น 1,980,000 บาท (หนึ่งล้านเก้าแสนแปดหมื่นบาทถ้วน)

- เชิญฝ่ายบริหารชี้แจงครับ

**นางสมัย ชนาราษฎร์ นายก อบต.หนองหลวง**

* สำหรับหนี้ผูกพันทั้ง 4 โครงการ เป็นโครงการเร่งด่วนที่ได้ดำเนินการแล้ว แต่ยังไม่แล้วเสร็จ ซึ่งต้องกันเงินงบประมาณ เพื่อชำระค่าก่อสร้าง จึงขอความเห็นชอบจากสภาแห่งนี้ด้วยค่ะ

**นายวีระ เพียรไทยสงค์ ประธานสภาฯ**

* หากท่านใดสงสัยหรือเพิ่มเติมอะไร เชิญครับ
* หากไม่มี กระผมขอหามติ เพื่อให้คณะผู้บริหารกันเงินงบประมาณรายจ่ายประจำปี 2565 โดยการยกมือพ้นศีรษะ เชิญครับ

**มติที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

 **ลา - เสียง**

**ขาด - เสียง**

**นายวีระ เพียรไทยสงค์ ประธานสภาฯ**

* **3.4. พิจารณาให้ความเห็นชอบกันเงินงบประมาณรายจ่ายประจำปี พ.ศ. 2565**

**กรณีไม่ก่อหนี้ผูกพัน ประจำปีงบประมาณ 2565**

1. **รายการ จัดซื้อเครื่องคอมพิวเตอร์สำหรับใช้ในสำนักงาน ตั้งไว้ 22,000 บาท**

เพื่อจ่ายเป็นค่า จัดซื้อเครื่องคอมพิวเตอร์ สำหรับประมวลผล แบบที่ 1 \* (จอแสดงภาพขนาดไม่น้อยกว่า 19 นิ้ว) ราคา 22,000 บาท

 **คุณลักษณะพื้นฐาน**

- มีหน่วยประมวลผลกลาง (CPU) ไม่น้อยกว่า 6 แกนหลัก (6 core) และ 12 แกนเสมือน (12 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 4.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำ ขนาดไม่น้อยกว่า 2 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ

3) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพ ขนาดไม่น้อยกว่า 2 GB

- มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือ ดีกว่า ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 250 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวน ไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีแป้นพิมพ์และเมาส์

- มีจอแสดงภาพขนาดไม่น้อยกว่า 19 นิ้ว จำนวน 1 หน่วย

 **2. รายการ จัดซื้อเครื่องพิมพ์เลเซอร์ หรือ LED ขาวดำ ตั้งไว้ 2,600 บาท**

เพื่อจ่ายเป็นค่า จัดซื้อเครื่องพิมพ์เลเซอร์ หรือ LED ขาวดำ (18 หน้า/นาที) ราคา 2,600 บาท

 คุณลักษณะพื้นฐาน

- มีความละเอียดในการพิมพ์ไม่น้อยกว่า 600x600 dpi

 - มีความเร็วในการพิมพ์สำหรับกระดาษ A4 ไม่น้อยกว่า 18 หน้าต่อนาที (ppm)

- มีหน่วยความจำ (Memory) ขนาดไม่น้อยกว่า 32 MB

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีถาดใส่กระดาษได้รวมกันไม่น้อยกว่า 150 แผ่น

- สามารถใช้ได้กับ A4, Letter, Legal และสามารถกำหนดขนาดของกระดาษเองได**้**

**3. รายการ จัดซื้อรถยนต์ส่วนกลาง ขนาด 1 ตัน ปริมาตรกระบอกสูบไม่ต่ำกว่า 2,400 ซีซี ตั้งไว้ 850,000 บาท**

เพื่อจ่ายเป็นค่า จัดซื้อรถบรรทุก (ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ ขับเคลื่อน 2 ล้อ แบบดับเบิ้ลแค๊บ จำนวน 1 คัน

คุณลักษณะพอสังเขป

* ขนาด 1 ตัน ขับเคลื่อน 2 ล้อ ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์

**แบบดับเบิ้ลแค๊บ**

1.เป็นกระบะสำเร็จรูป

2.ห้องโดยสารเป็นดับเบิ้ลแค๊บ 4 ประตู

3. ราคารวมเครื่องปรับอากาศ

4. ราคารวมภาษีสรรพสามิต

**4. รายการ จัดซื้อเครื่องคอมพิวเตอร์โน๊ตบุ๊ก สำหรับประมวลผล จำนวน 1 เครื่อง ตั้งไว้ 22,000 บาท**

เพื่อจ่ายเป็นค่า จัดซื้อเครื่องคอมพิวเตอร์โน๊ตบุ๊ก สำหรับงานประมวลผล\* ราคา 22,000 บาท

* คุณลักษณะพื้นฐาน
* มีหน่วยประมวลผลกลาง (CPU) ไม่น้อยกว่า 4 แกนหลัก (4 core) และ 8 แกนเสมือน (8 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 4 GHz จำนวน 1 หน่วย
* หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 8 MB
* มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า 8 GB
* มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จำนวน 1 หน่วย
* มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง
* มีช่องเชื่อมต่อแบบ HDMI หรือ VGA จำนวนไม่น้อยกว่า 1ช่อง
* มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า แบบ ติดตั้งภายใน (Internal) หรือภายนอก (External) จำนวนไม่น้อยกว่า 1 ช่อง
* สามารถใช้งานได้ไม่น้อยกว่า Wi-Fi (IEEE 802.11 ac) และ Bluetooth
1. **จัดซื้อหม้อแปลงไฟฟ้าสำหรับศูนย์พัฒนาเด็กเล็กบ้านแบง ตั้งไว้ 265,000 บาท**
* เพื่อจ่ายเป็นค่า จัดซื้อหม้อแปลงไฟฟ้า (ค่าใช้จ่ายในการขยายติดตั้งระบบจำหน่ายไฟฟ้า) (รายละเอียดตามประมาณการของการไฟฟ้าส่วนภูมิภาคโพนพิสัย)

**6. รายการ จัดซื้อเครื่องปรับอากาศ แบบแยกส่วน (ราคารวมค่าติดตั้ง)**

 **ตั้งไว้ 138,300 บาท**

เพื่อจ่ายเป็นค่า จัดซื้อเครื่องปรับอากาศ แบบแยกส่วน (ราคารวมค่าติดตั้ง) ขนาด 36,000 บีทียู จำนวน 3 ตัวๆละ 46,100 บาท

คุณลักษณะพื้นฐาน

1) ขนาดที่กำหนดเป็นขนาดไม่ต่ำกว่า ……………… บีทียู แบบแยกส่วน

2) ราคาที่กำหนดเป็นราคาที่รวมค่าติดตั้ง

3) เครื่องปรับอากาศที่มีความสามารถในการทำความเย็น ขนาดไม่เกิน 40,000 บีทียู ต้องได้รับการรับรองมาตรฐาน ผลิตภัณฑ์อุตสาหกรรม และฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน

5) มีความหน่วงเวลาการทำงานของคอมเพรสเซอร์

6) การจัดซื้อเครื่องปรับอากาศขนาดอื่นๆ (นอกจากข้อ 3) นอกเหนือจากการพิจารณาด้านราคาแล้ว เพื่อเป็นการประหยัดพลังงาน ควรพิจารณาจัดซื้อเครื่องปรับอากาศที่มีค่ำประสิทธิภาพ พลังงานตามฤดูกาล (SEER) สูงกว่า

7) การติดตั้งเครื่องปรับอากาศ (1) แบบแยกส่วน ประกอบด้วยอุปกรณ์ดังนี้

- สวิตช์1 ตัว

- ท่อทองแดงไปกลับหุ้มฉนวนยาว 4 เมตร

- สายไฟยาวไม่เกิน 15 เมตร

- ลำดับต่อไปเชิญคณะผู้บริหารชี้แจงครับ

**นางสมัย ชนาราษฎร์ นายก อบต.หนองหลวง**

* ด้วยความจำเป็น และความสะดวกในการปฏิบัติงานของเจ้าหน้าที่ พนักงานจึงได้จัดให้มีการจัดซื้อ ครุภัณฑ์ดังกล่าว เพื่อประโยชน์สูงสุดในการทำงาน ในการบริการประชาชนชาวตำบลหนองหลวงของเรา
* สำหรับรายการจัดซื้อรถยนต์ส่วนกลาง ต้องยกเลิกไป เนื่องจากงบประมาณของเราไม่เพียงพอ รองบประมาณปีต่อไปก็แล้วกันนะคะ
* ในส่วนครุภัณฑ์ วัสดุที่ใช้ในสำนักงาน ก็ขอให้ท่านสมาชิกผู้ทรงเกียรติให้ความเห็นชอบกันเงินงบประมาณรายจ่ายประจำปี 2565 ค่ะ

**นายวีระ เพียรไทยสงค์ ประธานสภาฯ**

* มีท่านใด แสดงความคิดเห็นหรือเพิ่มเติม เชิญครับ

**นายสมบัติ ภูแข่งหมอก ส.อบ.ต. หมู่ที่ 14**

* กระผมเห็นว่าเหาะสมเป็นอย่างยิ่ง เพราะเดี๋ยวนี้พี่น้องประชาชนเข้ามาติดต่อราชการที่สำนักงาน อบต.หนองหลวงเป็นจำนวนมาก เพื่อความสะดวก รวดเร็ว จึงเห็นสมควรครับ

**นายวีระ เพียรไทยสงค์ ประธานสภาฯ**

* หากท่านใดชี้แจงอีกไหมครับ
* หากไม่มี กระผมขอหามติ เพื่อให้คณะผู้บริหารกันเงินงบประมาณรายจ่ายประจำปี 2565 โดยการยกมือพ้นศีรษะ เชิญครับ

**มติที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

 **ลา - เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภาฯ**

* เราจะกระชับเวลา เนื่องจากเราต้องเข้าร่วมกิจกรรมมุทิตาจิตเจ้าหน้าที่เกษียณอายุราชการ
* มีสมาชิกท่านใด จะเสนออะไรไหมครับ เชิญครับ

**นายชญช์ อินทะมาตร์ ส.อบ.ต. หมู่ที่ 9**

* กระผมขอเรียนถามนายกฯเรื่องขยายเขตน้ำประปาที่กระผมได้ยื่นเรื่องเสนอมานานแล้ว ชาวบ้านทวงถามว่าจะได้ใช้น้ำเมื่อไหร่ อีกนานไหม ขอบคุณครับ

**นางสมัย ชนาราษฎร์ นายก อบต.หนองหลวง**

* นายกฯได้สั่งการไปแล้ว ไม่รู้ว่าติดขัดเรื่องอะไร ยังไม่เห็นเจ้าหน้าที่รายงาน นายกฯจะสอบถามให้อีกครั้งนะคะ

**นายวีระ เพียรไทยสงค์ ประธานสภา อบต.หนองหลวง**

* ปิดประชุม

**ปิดการประชุม เวลา 15.30 น.**

ลงชื่อ *วีระ เพียรไทยสงค์* ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง

ลงชื่อ *สุรศักดิ์ นันทจันทร์* ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง

ลงชื่อ *ประยูร พลทอง* ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ *ชญช์ อินทะมาตร์* ผู้ตรวจรายงานการประชุม

 (นายชญช์ อินทะมาตร์)

 สมาชิกสภา อบต.หนองหลวง